**Projektas**

## ŠILUTĖS RAJONO SAVIVALDYBĖS TARYBA

**sprendimas**

## DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO

#### 2015 m. gegužės d. Nr.T1

#### Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 18 straipsnio 1 dalimi, Šilutės rajono savivaldybės taryba n u s p r e n d ž i a:

 1. Nuo 2015 m. rugsėjo 1 d. nustatyti Šilutės rajono savivaldybės švietimo įstaigų didžiausią leistiną pareigybių skaičių ([pridedama](SVI05priedas.xls)).

 2. Pripažinti netekusiu galios Savivaldybės tarybos 2014 m. spalio 30 d. sprendimoT1-2267 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“ 1 punktą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2015-05-

Inesa Murauskienė

2015-05-14

Dalia Bernotienė

2015-05-14

Vita Stulgienė

2015-05-14

Parengė

Birutė Tekorienė

2015-05-13

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO „DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“ PROJEKTO**

2015-05-13

Šilutė

**1. Parengto projekto tikslai ir uždaviniai.**

Nustatyti didžiausią leistiną pareigybių skaičių švietimo įstaigose.

**2. Kaip šiuo metu yra sureguliuoti projekte aptarti klausimai.**

 Didžiausias leistinas darbuotojų skaičius švietimo įstaigose buvo patvirtintas Savivaldybės tarybos 2014 m. spalio 30 d. sprendimu Nr. T1-2267 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“.

 Teikiamame projekte keičiasi įstaigų skaičius – išbrauktas Švėkšnos specialiojo ugdymo centras. Patvirtinus sprendimą dėl struktūros pertvarkos Martyno Jankaus pagrindinėje, keičiasi pareigybių skaičius šioje mokykloje ir Pamario pagrindinėje mokykloje: 2,25 etatais didėja M. Jankaus pagrindinėje, 7,75 etatais mažėja Pamario pagrindinėje. Perkėlus Šilutės meno mokyklą į buvusios pradinės mokyklos pastatą (Lietuvininkų 38), 2,25 etatais didėja aptarnaujančio personalo skaičius. Po 0,5 etato pedagoginių darbuotojų papildomai nustatoma Usėnų pagrindinėje mokykloje, Vainuto gimnazijoje, JSMC, Švėkšnos „Saulės“ gimnazijoje. Iki šiol Vydūno gimnazija neturėjo socialinio pedagogo, todėl nustatomas 1 etatas Mokyklos pateikė patikslintus valomus plotus, todėl mažėja valytojų skaičius ([1 priedas](SVI05priedas1.xls)).

 Ikimokyklinėse įstaigose ir ikimokyklinėse grupėse perskaičiuotos auklėtojoms skiriamos kontaktinės ir nekontaktinės valandos (vienai grupei didėja 0,02 etato). Pridedamas paskaičiavimas ([2 priedas](SVI05aisk2priedas.docx)). Bendrosios praktikos slaugytojų po 0,5 etato atsisakoma Rusnės, Traksėdžių ir Juknaičių pagrindinių mokyklų ikimokyklinėse grupėse, didėja auklėtojų etatai (0,4), nes siūloma, kad pavaduotojai, atsakingi už ikimokyklinį ugdymą nedirbtų kasdien po 3 val. grupėje, bet atliktų kai kurias slaugytojų funkcijas. Projekte prašoma skirti po 0,5 etato raštvedės Švėkšnos ir Saugų darželiuose ([3 priedas](SVI05aiskpriedas3.xls)).

**3. Kokių pozityvių rezultatų laukiama.**

Nustačius švietimo įstaigų didžiausią leistiną pareigybių skaičių, vadovas pasitvirtina įstaigos struktūrą ir pareigybių sąrašą.

**4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

 Neturėtų būti.

**5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

 Reikia pripažinti netekusiu galios Savivaldybės tarybos 2014 m. spalio 30 d. sprendimo T1-2267 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“ 1 punktą.

**6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.**

Nereikia.

**7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Pareigybių skaičiaus pasikeitimai aptarti su švietimo įstaigų vadovais. Bendras pareigybių skaičius švietimo įstaigose sumažėja 0,07 etato: aptarnaujančio personalo sumažėja 5,5etato pedagoginių darbuotojų padidėja 5,43 etato.

**8. Projekto autorius ar autorių grupė.**

Švietimo skyriaus vedėja Birutė Tekorienė, Centralizuotos buhalterijos vyriausioji specialistė Danutė Kuznecova.

**9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Nėra.

**10. Kiti, autorių nuomone, reikalingi pagrindimai ir paaiškinimai.**

Skyriaus vedėja Birutė Tekorienė